Diari Oficial de la Generalitat Valenciana


Sumari del DOGV 6532, del 31-05-2011 (2011/6137)

Concurs per a l'adjudicació del Programa d'Actuació Integrada de la Unitat d'Execució UE R4C.
---------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/6137


Data del document
:   25-05-2011

Organisme emissor
:   Ajuntament de la Pobla Tornesa

Tipus de document
:   Concurs

Descriptors 

:   * Pobla Tornesa, la
    * contracte administratiu

Concurs per a l'adjudicació del Programa d'Actuació Integrada de la Unitat d'Execució UE R4C.  
 [2011/6137]  
Atés que el Ple de l'Ajuntament de la Pobla Tornesa ha acordat, en la sessió celebrada el dia 2 de març de 2011, l'obertura de procediment de concurs per a l'adjudicació del Programa d'Actuació Integrada de la Unitat d'Execució UE R4C, així com les bases particulars que l'han de regir, es procedeix, d'acord amb el que estableix l'article 132 de la Llei Urbanística Valenciana, a publicar anunci de concurs i l'extracte de les bases particulars, amb el contingut que allí s'indica; prèviament s'have remés un anunci al Diari Oficial de la Unió Europea el dia 25 de maig de 2011.   
1. Entitat local adjudicatària: Ajuntament de la Pobla Tornesa, plaça de l'Ajuntament, número 1, la Pobla Tornesa, 12335 Castelló. Telèfon 915 101 125; fax 373 508 630; correu electrònic .  
2. Bases: bases generals per a l'adjudicació de programes d'actuació integrada, aprovades per l'Acord plenari de 7 de juny de 2006 i publicades en el Butlletí Oficial de la Província de Castelló de 27 de juny de 2006; bases particulars del Programa d'Actuació Integrada UE R4C, aprovades per l'Acord plenari de 2 de març de 2011 i de les quals es publica ací un extracte. Ambdós documents queden a disposició dels interessats dels quals podran obtindre una còpia dirigint-se a l'Ajuntament de la Pobla Tornesa, en la direcció indicada en l'apartat 1.  
  
3. Lloc, idioma i termini de presentació: Registre General de l'Ajuntament de la Pobla Tornesa; idioma, espanyol; data límit de presentació de proposicions, 25 d'agost de 2011 inclusivament.  
4. D'acord amb allò que s'ha establert en l'article 122 de la Llei Urbanística Valenciana (LUV), la solvència econòmica i financera de l'urbanitzador s'acreditarà mitjançant un informe d'institucions financeres o segur d'indemnització per riscos professionals.  
La solvència tècnica i professional s'acreditarà per qualsevol dels mitjans establits en l'article 123 de la Llei Urbanística Valenciana.  
5. Documentació a presentar:   
Documentació del sobre B: documentació acreditativa de la personalitat del licitador, capacitat, solvència i altres, d'acord amb el que estableix l'article 11 de les bases generals.  
Documentació sobre A, inclourà dos sobres, d'acord amb el que disposa l'article 11 de les bases generals. Sobre A1: documentació integrant de l'alternativa tècnica, a la qual es refereixen l'article 126 de la Llei Urbanística Valenciana i l'article 12 de les bases generals per a l'adjudicació de programes. Sobre A.2: documentació integrant de la proposició juridicoeconòmica, d'acord amb els articles 127 de la LUV i 13 de les bases generals.  
El concursant haurà de sotmetre aquesta documentació a informació pública durant el termini d'un mes, d'acord amb el que estableix l'article 134 de la LUV.  
6. S'admetran variants.  
7. Criteris d'adjudicació i valoració:  
a) Corresponents a l'alternativa tècnica: 40% de la puntuació total, d'acord amb el que establix l'article 312.2.c i l'article 312.3 del Reglament d'Ordenació i Gestió Territorial i Urbanística.  
  
Els criteris de valoració de l'alternativa tècnica i la seua puntuació serà la que segueix, sobre un total de 100 punts:  
La qualitat tècnica de l'ordenació proposada: fins a 50 punts (50% del total).  
La resolució adequada de la integració de l'actuació en el seu entorn i la millor estructuració de dotacions públiques i d'espais lliures: fins a 20 punts (20% del total).  
La qualitat tècnica de les resolucions proposades per a la urbanització: 10 punts (10% del total).  
Inversió en programes de restauració paisatgística o d'imatge urbana dins de l'àmbit del programa, com a objectius complementaris d'aquest, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge: 10 punts (10% del total).  
Termini d'execució del programa d'actuació integrada: 5 punts (5% del total).  
Compromís d'edificació simultània a la urbanització dels solars resultants de l'actuació per damunt d'un mínim legalment exigible: 2 punts (2% del total).  
Compromisos addicionals assumits voluntàriament i a càrrec seu per l'urbanitzador: 2 punts (2% del total).  
Mitjans per al control de cada una de les prestacions que constitueixen l'objecte del programa: 1 punt (1% del total).  
Per a procedir a la valoració de la proposició juridicoeconòmica, les propostes d'alternativa tècnica presentades hauran d'obtindre una puntuació mínima de 75 punts.  
b) Corresponents a la proposició juridicoeconòmica: 60% de la puntuació total, d'acord amb l'article 312.2.c del Reglament d'Ordenació i Gestió Territorial i Urbanística (ROGTU).  
Els criteris de valoració de la proposició juridicoeconòmica i la seua puntuació serà la que segueix sobre un total de 100 punts:  
Import de les càrregues d'urbanització, expressades en euro per metre quadrat d'edificabilitat: 35 punts (35% del total).  
Valoració dels terrenys a l'efecte de fixar el coeficient de canvi per a pagament en espècie: 20 punts (20% del total).  
Menor proporció de solars que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient: 20 punts (20% del total).  
Major proporció de terrenys propis o associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: 20 punts (20% del total).  
Compromisos financers per a l'execució de les obligacions complementàries assumides voluntàriament i a costa seu per l'urbanitzador: 5 punts (5% del total).  
8. Garantia Provisional: 4.000 euros.  
9. Garantia definitiva: 10% del valor de les càrregues d'urbanització.  
  
La Pobla Tornesa, 25 de maig de 2011.- L'alcalde: Carlos Selma Miguel.